Publication: Magyar Közlöny
Issue: MK-2007-43 (Year: 2007, Number: 43)
Era: 2004-2010
Section: Melléklet az 1023/2007. (IV. 5.) Korm. határozathoz
Paragraph Index: 84

6. A stratégiai célok megvalósítását szolgáló prioritások és eszközök 6.1. PRIORITÁSOK A stratégia céljait a következő beavatkozási területek – prioritások – szolgálják: Prioritások: I. A tudományos kutatás eredményei befogadásának és hasznosításának kultúrája. II. Minőség-, teljesítmény- és hasznosítás-vezérelt, hatékony nemzeti innovációs rendszer. III. Megbecsült, a tudásalapú gazdaság és társadalom igényeinek megfelelő kreatív, innovatív munkaerő. IV. A tudás létrehozását és hasznosítását ösztönző gazdasági és jogi környezet. V. A globális piacon versenyképes hazai vállalkozások, termékek és szolgáltatások. 2007/43. szám A prioritások tartalmának részletes kifejtése: I. prioritás: A tudományos kutatás eredményei befogadásának és hasznosításának kultúrája I.1. Ösztönözzük a vállalkozói, a kockázatvállalási, az innovatív fejlesztési hajlandóságot. Segítjük a bizalmon, a kölcsönös előnyökre építő együttműködéseken, valamint a korrekt üzleti kapcsolatokon alapuló vállalkozói kultúra fejlődését. A vállalkozói magatartásnak legyen meghatározó jellemzője az új megoldások keresésére, az innovációra irányuló törekvés. Innovatív vállalkozói attitűd fejlesztése I.2. Támogatjuk a társadalmi és gazdasági kihívások komplex megoldásainak, valamint a társadalomban végbemenő jelentős változások versenyképességre, növekedésre és életminőségre gyakorolt hatásának kutatását. Támogatjuk továbbá a technológiai innovációt befolyásoló és az innovációt kísérő társadalmi, gazdasági tényezők összefüggéseit elemző, valamint a szakpolitikák kialakítását segítő és a döntéseket támogató kutatásokat. Megoldások keresése korunk kihívásaira I.3. Segítjük a kutatást, fejlesztést és az innovációt befogadó és ösztönző kulturális környezet továbbfejlődését. Támogatjuk a K+F+I társadalmi befogadását, elismertségét, a közvélemény formálását, felhasználva az ismeretterjesztés, a kommunikáció minden eszközét (média, kiállítások, konferenciák, kiadványok, fórumok stb.). A fiatalok érdeklődésének felkeltése érdekében támogatjuk a tudomány és technika népszerűsítésének interaktív eszközeit (Jövő Háza, Csodák Palotája, technikai múzeumok stb.). Segítjük a fiatalok önszervező tevékenységét (pl. Kutató Diákok Hálózata). A tudomány és technológia népszerűsítésében ösztönözzük a kutatók aktív szerepvállalását (pl. Mindentudás Egyeteme), a társadalmi párbeszéd élénkülését az új tudományos eredmények és technológiák alkalmazásának előnyeiről és kockázatairól. Az oktatás minden szintjén segítjük a kutatói munka társadalmi-gazdasági jelentőségének tudatosítását. Díjakat, kitüntetéseket alapítunk és adományozunk, illetve támogatjuk a már meglevő, társadalmi elismertséget szerzetteket is (MTA díjai, Magyar Innovációs Nagydíj, Gábor Dénes-díj stb.) A fiatalok érdeklődésének felkeltése mellett a már jól működő tehetségkutató, tehetséggondozó programokat (pl. az Ifjúsági Tudományos és Innovációs Tehetségkutató Versenyt) is segítjük. A K+F+I társadalmi befogadása I.4.A tudománypolitikai prioritásokkal összhangban támogatjuk a nemzeti értékek, hagyományok, örökségek kutatását, az eredmények jobb hasznosítását az oktatásban, a művelődésben és a társadalmigazdasági élet egyéb területein. Ennek érdekében a Kormány országos kiemelésű kutatási prioritásokat alakít ki. A nemzeti értékek kutatása I.5. Támogatjuk a társadalmi érdekeket szolgáló, a vállalati szféra közvetlen érdekeltségébe nem tartozó, közérdekű kutatás-fejlesztést Közérdekű kutatásfejlesztések 2007/43. szám (pl. közbiztonság, honvédelem, környezetvédelem, ökológia, vízgazdálkodás – árvízvédelem, fogyasztóvédelem, egészségügy), továbbá az ország számára fontos – nagy távlatú, de rövidtávú gazdasági érdek által nem motivált – kutatásokat, és a hatósági vagy más közösségi tevékenységet megalapozó kutatásokat. II. prioritás: Minőség-, teljesítmény- és hasznosítás-vezérelt, hatékony nemzeti innovációs rendszer II.1. A kutatóhálózatra vonatkozó középtávú kormányzati feladatok II.1.1. A Kormány – támaszkodva az ÚMFT forrásaira is – húzóágazatokban koncentrált technológiai innovációs kapacitások kialakulását támogató programokat indít a szükséges szellemi, infrastrukturális és gazdasági háttér megteremtése, valamint a tudásés technológiaintenzív vállalkozások létrehozása és letelepítése érdekében. Támogatjuk a technológiai inkubátorházak kiépítését, a technológiai platformok kialakítását, valamint az innovációs hálózatok és klaszterek létrejöttét, megerősödését a húzóágazati tudásközpontok közelében. Ezeken a területeken különösen ösztönözzük a külföldi tőkebefektetéseket. A magyar ipar jelenlegi helyzetét és a trendeket figyelembe véve elsősorban a következő kulcstechnológiai területek és tudásalapú iparágak egyes szegmensei jelenthetnek kitörési pontot Magyarország számára: Kulcstechnológiai területek – infokommunikációs technológiák – élettudományok és biotechnológia – orvostechnikai ipar – anyagtudomány és nanotechnológia – környezeti technológiák – az energiatakarékosság és a megújuló, alternatív energiaforrások technológiái Tudásalapú iparágak – IT és elektronikai ipar – gép- és járműipar – gyógyszeripar – vegyipar – élelmiszeripar – innovatív szolgáltatóipar – környezetvédelmi ipar és technológiák Húzóágazati tudásközpontok, technológiai platformok, innovációs klaszterek II.1.2. Fejlesztési pólusok kialakításával csökkentjük a nemzeti innovációs rendszer területi egyenlőtlenségeit. Támogatjuk nemzetközi szintű, térségi integrált szakmai központok, technológiatranszfer központok, kompetencia-központok, regionális innovációs centrumok kialakítását, elsősorban infrastrukturális beruházásokkal és az innovációs szolgáltatások fejlesztésével. Regionális innovációs centrumok, innovációs infrastruktúra 2007/43. szám II.1.3. A Kkv.-k innovációs tevékenységének segítésére támogatjuk az innovációs szolgáltató környezet kialakítását a régiókban. A regionális innovációs ügynökségek tapasztalataira támaszkodva a régiókban és a fejlesztési pólusokban erősítjük a Kkv. tanácsadást, oktatást és képzést. Kkv. innovációs szolgáltatások a régiókban II.1.4. Segítjük a régiók innovációs kapacitásainak fejlesztését: a regionális innovációs intézményrendszer megerősítésével, a hálózati együttműködések fejlesztésével, az innováció térbeli terjedésének elősegítésével, decentralizált innovációs programok működtetésével, a regionális innováció informatikai feltételeinek javításával, valamint emberi erőforrásainak fejlesztésével. Fejlesztjük az egyetemek és kutatóintézetek körül szerveződő regionális tudásközpontokat, melyekhez illeszkednek a technológiai központok, a fejlett technológiákra szakosodott inkubátorházak, valamint az ipari és üzleti parkok. A Kormány segíti a regionális tudásközpontokban megvalósuló tudás- és technológiatranszfer jogi és pénzügyi feltételeinek kialakítását. A regionális innováció intézményrendszerének erősítése II.1.5. A Kormány támogatja a nemzetközileg jelentős hazai kutatóközpontok kialakulását, elsősorban a meglévő tudásközpontokra alapozva, de nem kizárva új kutatóközpontok létrehozását sem. A Kormány – a pénzügyi források függvényében – olyan modern kutatási szervezeteket hoz létre, melyekben – a kiválósági kritériumoknak megfelelő – kutatócsoportok a világ bármely részéből több éven át dolgozhatnak. Nemzetközi szintű kutatóközpontok II.1.6. Az erősödő nemzetközi verseny, a kritikus tömeg és az egyre gyorsabb reagálás kihívásaira adott egyik lehetséges válasz a különböző szervezeti formában működő kutatóhelyek rugalmas együttműködési formáinak kialakítása. Ezt az olyan kutatási egységek jellemzik, amelyek komplex, esetenként interdiszciplináris projektekre szerveződnek, és adott ideig nagy hálózatok elemeiként működnek. Ez a hálózatos struktúra rugalmasságot, egyben állandó versenyhelyzetet biztosít. Rugalmas, hálózatba szerveződő kutatócsoportok komplex nagy projektek végrehajtására II.1.7. A Kormány 2010-ig felértékeli a közfinanszírozású kutatóintézeteket, mint állami vagyont, különös tekintettel a szellemi tulajdonra mint a többi vagyonelemtől eltérő szabályozást igénylő vagyontárgyra, és – szükség szerint átalakítva – gondoskodik közfeladataik újbóli meghatározásáról és hatékony működtetésükről. Stratégiai vagyongazdálkodás II.1.8. A Kormány célzott programokkal ösztönzi a kutatói-fejlesztői mobilitást, hogy a kutatók átmeneti időre munkát végezzenek más kutatóhelyeken, vagy vállalatoknál. Ugyancsak ösztönzi a vállalati fejlesztők tapasztalatszerzését, szakmai kapcsolataik erősítését a költségvetési és a közhasznú kutatóhelyeken. Kutatóhelyek és vállalatok közötti mobilitás II.1.9. A kutatóhelyek működtetéséhez egyidejűleg szükséges a tudományos szakterület ismerete és a professzionális menedzsment. A Kormány a hatékonyságának növelése érdekében ösztönzi a kutatóhelyeken a szakmai és tudományos menedzsment megerősítését modern üzleti, vállalkozási kompetenciákkal. Professzionális menedzsment a kutatóhelyeken 2007/43. szám II.1.10. Az államháztartásról szóló 1992. évi XXXVIII. tv. (Áht) módosításával mielőbb meg kell teremteni annak lehetőségét, hogy a költségvetési kutatóhelyen létrehozott szellemi alkotások felett a kutatóhely rendelkezzen, e tulajdont értékesíthesse, megterhelhesse, hasznosításának jogát átengedhesse. A hasznosítás jogi akadályainak elhárítása II.1.11. A Kormány ösztönzi a kutatóhelyeket arra, hogy a szellemi tulajdon védelmét és hasznosítását szolgáló szabályzatukban serkentsék az egyéni feltalálói aktivitást és erősítsék a feltalálók érdekeltségét. Egyéni érdekeltség II.1.12. Az Európai Technológiai Intézet (EIT), az Európai Spallációs Központ (ESS), valamint más kiemelt kiválósági központok magyarországi létesítésének megfelelő feltételeket nyújtó nemzetközi társfinanszírozás esetén Magyarország részt kíván venni ezek hazai megvalósításában. Európai K+F bázisok befogadása II.2. A költségvetési és a közhasznú kutatóhelyeket érintő10 kormányzati feladatok II.2.1. Az önálló problémamegoldó gondolkodásban kiemelkedő tehetségek, kreatív tanulók, diákok és hallgatók a tehetséggondozásnak az intézményes oktatást, képzést átfogó, egységes rendszerében kapnak támogatást a kibontakozáshoz. Tehetséggondozás, motiváció II.2.2. A Kormány erősíti a felsőoktatási rendszer tudományos tevékenysége támogatását szolgáló normatívák célirányosságát, a normatívák alapján biztosított támogatások mértékét. A normatívák fókuszálása és növelése II.2.3. A felsőoktatási tudományos normatívát az intézmények szintjén a kutatói létszám és teljesítmény alapján, az intézmények szintjétől az egyénekig haladva pedig egyre nagyobb mértékben a teljesítmény alapján indokolt elosztani. Tudomásul véve a tudományos teljesítményben tapasztalható különbségeket, a kormány a magas tudományos színvonalat produkálókat részesíti előnyben. A felsőoktatási kutatások támogatásának célja nem a felzárkóztatás, hanem a nemzetközi mércével mért kiválóság. A teljesítmény és a minőség ösztönzése II.2.4. A Kormány a kutatói kapacitás bővítése érdekében növeli a doktorképzésből – mindenekelőtt a természettudományok, a műszaki tudományok területén – kibocsátott kutatók számát, ezen belül – a képzési arányok kialakításakor – figyelembe veszi az egyes szakterületek várható szakember-igényét. A kutatói létszám növelése 10 A költségvetési kutatóhelyek közé tartoznak a felsőoktatási kutatóhelyek, az MTA kutatóhelyei és a minisztériumok felügyelete alatt működő kutatóintézetek. A közhasznú kutatóhelyek általában alapítványi formában működnek. A kutatóhelyek harmadik nagy csoportját a vállalati kutatóhelyek alkotják (utóbbiakkal az V. prioritás foglalkozik). 2007/43. szám II.2.5. Az MTA – reformja keretében – megvizsgálja saját tevékenységét és szerepét a magyar tudomány fejlesztésében és képviseletében. E vizsgálat alapján 2007 végéig a Kormány – az MTAval egyeztetve – újrafogalmazza az MTA közfeladatait és azok ellátásának feltételrendszerét. MTA funkciók felülvizsgálata II.2.6. Az MTA – reformja keretében – felértékeli kutatóintézeti hálózatát – mint az MTA-ra bízott állami vagyont –és közfeladatai alapján, szükség szerint átalakítva gondoskodik annak hatékony működtetéséről. Ennek során a kutatóintézeti finanszírozásban nagyobb szerepet kap a kiválóságon, valamint gazdasági és társadalmi hasznosságon alapuló verseny. Ezzel párhuzamosan lehetővé teszi, hogy infrastruktúráját más kutatócsoportok megfelelő keretek között használják. Stratégiai vagyongazdálkodás II.2.7. A Kormány megvizsgálja az MTA egykori törzsvagyonával kapcsolatos kérdéseket annak érdekében, hogy az MTA köztestület pénzügyi önállósága helyreállhasson. II.2.8. A Kormány – a feladatokkal arányosan – részt vesz a minisztériumi szakpolitikákat megalapozó ágazati kutatóintézetek munkájának finanszírozásában. Az állami finanszírozás az igénybe vett kutatási szolgáltatás piaci ellenértéke. Ágazati szakpolitikák tudományos megalapozása II.2.9. A Kormány arra ösztönzi az ágazati kutatóintézeteket, hogy növekvő mértékben nyújtsanak kutatási és innovációs szolgáltatásokat a szakterületen működő vállalkozásoknak. Ágazati kutatóintézetek a vállalati piacon II..2.10. A Kormány a kutatás-fejlesztési és az innovációs programok, pályázatok kialakítása során biztosítja a közhasznú kutatóintézetek számára a hozzáférést és az esélyegyenlőséget. Közhasznú (nonprofit) kutatóhelyek II.2.11. A Kormány 2010-ig felülvizsgálja a közhasznú kutatóhelyek tevékenysége szükségességét, és/vagy e tevékenység folytatásának optimális feltételeit. II.3. A tudomány-, technológia- és innováció-politika kormányzati koordinációja II.3.1. A Kormány világos munkamegosztást és kompetenciákat hoz létre az innovációt szolgáló, illetve a nem közvetlenül üzleti célból folytatott tudományos kutatások kormányzati koordinációjában, így biztosítva a két terület összhangját, valamint az MTA megfelelő súlyú részvételét. A Tudomány- és Technológiapolitikai Kollégium (TTPK) hatáskörét úgy módosítjuk, hogy működése elősegítse a kormány e területre vonatkozó döntéshozatalának felgyorsítását, továbbá, hogy alkalmassá váljon a regionális érdekek képviseletére a döntéshozatalban. A TTI politika koordinációja 2007/43. szám A Kormány – a TTPK döntéselőkészítő munkájának támogatására – létrehozza azt a szakmai hátteret, amely képes a stratégiához rendelt állami erőforrások felhasználásáról folyamatosan tájékoztatni. II.3.3. A Kormány kétoldalú kormányközi egyezményeket köt a tudományos és technológiai együttműködés megkönnyítésére, hogy minél több magyar K+F együttműködő partner kapcsolódhasson be a nemzetközi tudományos és technológiai együttműködési programokba. A Kormány támogatja a sokoldalú nemzetközi kutatási együttműködésekben folyó magyar részvételt. Két- és sokoldalú nemzetközi együttműködés III. prioritás: Megbecsült, a tudásalapú gazdaság és társadalom igényeinek megfelelő kreatív, innovatív munkaerő III.1. A tudomány művelése során sajátíthatók el azok a készségek és kvalitások, amelyek révén az ország társadalmi és gazdasági versenyképessége megteremthető, fenntartható és növelhető. A kutatás-fejlesztés – ezen belül elsősorban az alapkutatás – szerepe kiemelkedően fontos a magasan kvalifikált, kreatív munkaerő képzésében, együttműködési készségének fejlesztésében. A tudomány szerepe a magas szintű szakemberképzésben III.2. A Kormány olyan kutatói pályamodellt dolgoz ki, amely lehetőséget ad az egyéni és intézményi teljesítmény számon tartására, tervezésére és értékarányos megbecsülésére. E modell részeként a közpénzekből finanszírozott, személyre szóló tudományos díjak, tiszteletdíjak és járadékok rendszerét úgy kell módosítani, hogy – az eredeti funkciójuknak megfelelő célra jelenleg igénybe vevők sérelme nélkül – tükrözzék a tudományos megbecsülést, és tegyék lehetővé az aktív kutatók ösztönzését, valamint a tehetséges fiatal kutatók személyhez kötött támogatását. Cél, hogy e kutatói pályamodell ne csak a pálya kezdetét, hanem megfelelő rugalmassággal annak teljes terjedelmét fogja át, jelenítsen meg vonzó kutatói karrier-lehetőségeket az arra érdemeseknek. Kutatói pályamodell III.3. A Kormány rendszeresen felméri a doktori iskolák teljesítményét. A minőség javítása érdekében támogatja az eredményes doktori iskolák fejlődését, az új doktoranduszi kutatóhelyeket elsősorban az eredményes kutatást és képzést folytató doktori iskolákhoz telepítve. A költségvetésből folyósított tudományos normatíva eszközeivel is támogatjuk európai színvonalú kutatóegyetem(ek) létrejöttét. Doktori iskolák fejlesztése 2007/43. szám III.4. A Kormány – az érintettek érdekképviseleti szervezeteivel együttműködve – kialakítja, és következetesen alkalmazza a költségvetési és a közhasznú kutatóhelyek teljesítményértékelési rendszerét. Kutatói teljesítményértékelés III.5. A PhD fokozatszerzés időtartamának átlagos átfutási idejét az európai gyakorlathoz kell igazítani úgy, hogy a fokozat az ott kialakult értéket és tudást fejezze ki. Ennek érdekében lehetővé tesszük, hogy az MTA intézetei – a felsőoktatási intézménnyel kötött megállapodás alapján – részt vegyenek a doktori képzésben. Ösztönözzük a PhD képzés gyakorlat-orientáltabbá tételét, a PhD hallgatók bevonását a kutatási projektekbe. A műszaki és természettudományi PhD képzésben résztvevők számát - a vállalati ösztöndíjak, a doktori és posztdoktori munkahelyek létrehozásának támogatásával, illetve bővítésével – növeljük. PhD képzés III.6. A Kormány ösztönzi a posztdoktorok alkalmazásának kiterjesztését; a magasan kvalifikált kutatók alkalmazását – a foglalkoztatáspolitika részévé téve, annak eszközeit is igénybe véve – bővíti. Posztdoktorok a foglalkoztatáspolitikában III.7. Az innovatív vállalkozások akkor jutnak megfelelő munkaerőhöz, ha a gazdaság igényei visszajutnak az oktatási-képzési rendszerhez és visszahatnak a struktúra és a tartalom kialakítására. Ennek érdekében speciális munkaerő-piaci visszajelző és pályakövető rendszereket alakítunk ki. A gazdaság igényeinek figyelembevétele III.8. Folytatódik a korszerű kompetenciák megszerzésének támogatása a teljes oktatási-képzési spektrumban (üzleti és vállalkozói ismeretek, digitális írástudást segítő ECDL oktatás, az idegennyelvtudást segítő nyelvi előkészítő tanfolyam, a Szakiskolai Fejlesztési Program keretében a szakképzést előkészítő tanfolyam, a problémamegoldó készségek és a kreativitás fejlesztése stb.). Támogatjuk a tehetséggondozás rendszerének bővítését. Erősítjük az ismeretek továbbfejlesztését, megújítását szolgáló továbbképzések, az életen át tartó tanulás rendszerét. Korszerű kompetenciák megszerzése, tehetséggondozás, életen át tartó tanulás III.9. Ösztönözzük a közép- és felsőfokú szakképzésben a gyakorlati képzés arányának és időtartamának növelését, a szakmai képzés során megszerzett ismeretek beszámítását a felsőfokú tanulmányokba, valamint a szakiskolai képzést követő továbbtanulás lehetőségének megteremtését. Piaci igényeknek megfelelő struktúrájú és minőségű szakképzés III.10. A gazdaság igényeire reagáló korszerű, innovatív felsőoktatási rendszer kialakítása a kutatás-fejlesztés dinamizálása szempontjából elengedhetetlen. Támogatjuk a természettudományi és műszaki képzés arányának növelését, a hallgatók bevonását a kutatómunkába, a képzés gazdasági igények iránti rugalmasságának fokozását, e szakmák beiskolázási vonzóképességének (és keretszámainak) növelését, a technológiai változások gyors átvitelét a tananyagokba. Ennek előfeltétele, hogy az oktatáspolitika eszközrendszerével erősödjön a természettudományos oktatás fejlesztése a közoktatásban Korszerű, a gazdaság igényeire reagáló felsőoktatás 2007/43. szám is. Támogatjuk a hallgatók és oktatók belföldi és nemzetközi mobilitását, a hazai intézmények külföldi hallgatókat befogadó képességének növelését. III.11. Ahol indokolt, támogatjuk a gazdaság szereplőinek bevonását az oktatásba, az oktatói kar gyakorlati tapasztalatszerzését, valamint az oktatási-képzési rendszer üzleti szférával való rendszeres kapcsolatait. Segítjük a vállalati szakemberek oktatásba való bevonását, az oktatási intézmények és a vállalatok közötti kapcsolatok erősítését. Az oktatási-képzési rendszer és az üzleti szféra kapcsolatainak erősítése III.12. Segítjük a felsőoktatás nyitottságának erősítését, az EU munkaerő-piaci lehetőségeinek kihasználását, a külföldi oktatók és kutatók hazai alkalmazását. Ösztönözzük a nemzetközi tapasztalatszerzést (diák-, oktató- és kutatócsere, ösztöndíjak). Segítjük a külföldön dolgozó magyar kutatók hazatérését és beilleszkedését kedvező kutatási feltételek megteremtésével. Támogatjuk a vállalkozások, valamint a felsőoktatási, akadémiai és ágazati kutatóhelyek közötti mobilitást. Fiatal kutatók képzési és foglalkoztatási támogatása, mobilitása III.13. A kutatóhelyek közötti, valamint a kutatóhelyek és vállalkozások közötti mobilitást segítő foglalkoztatási jogszabályokat alkotunk vezetői és kutatói szinten egyaránt. A rugalmasság és a mobilitás segítése III.14. Segítjük a magyar kutatók bekapcsolódását a nemzetközi hálózatokba, valamint hozzáférésüket a nagy nemzetközi kutatási berendezésekhez. Támogatjuk az EU és nemzetközi K+F programokban való bekapcsolódást (pályázatok előkészítése, kidolgozása, és az eredmények hazai hasznosítása). Nemzetközi kutatási kooperáció IV. prioritás: A tudás létrehozását és hasznosítását ösztönző gazdasági és jogi környezet IV. A. Középtávú kormányzati feladatok a kutatásfinanszírozás területén IV.A.1. Az átláthatóság, a hatékonyság és az innovációs folyamat segítése érdekében középtávon biztosítjuk, hogy a költségvetésben a K+F kiadások célja, forrása és pontos volumene, valamint a tervezett felhasználásnak a támogatott tevékenység jellege szerinti struktúrája meghatározható legyen. Átlátható költségvetési források IV.A.2. A Kormány egyszerűbbé és átláthatóbbá teszi a kutatásfejlesztési támogatások pályázati rendszereit és rendeletet alkot ennek szabályairól. Rendezzük a projektjellegű K+F együttműködések (konzorciumok) jogi kérdését. A közfinanszírozású pályázati rendszerekben enyhítjük a garanciális elvárásokat, utófinanszírozás esetén megszüntetjük azokat. Cél a pályázatok átfutásának gyorsítása és az adminisztratív terhek csökkentése. A kutatás-fejlesztési támogatások pályázati rendszerei 2007/43. szám IV.A.3. A Kormány úgy módosítja a költségvetési K+F finanszírozás rendszerét és időhorizontját, hogy az – beleértve a szükséges mértékű előfinanszírozást és a beszámoltatást is - igazodjék a tudományos kutató tevékenység naptári éveken átnyúló természetéhez. Projektfinanszírozás IV.A.4. A Kormány egységes elvekre építi a közpénzekből finanszírozott pályázatok nyilvántartását, követését (monitoring), ellenőrzését és értékelését. Rendszeressé teszi a közvélemény tájékoztatását a közpénz-felhasználás hatékonyságáról, hasznosulásáról. A pályázati és intézményi értékelésekben, bírálatokban, zsűrikben a pályáztató szervezetek erősítik a nemzetközi szakértők bevonását. Monitoring, ellenőrzés és értékelés IV.A.5. A Kormány az Országos Tudományos Alapprogramok (OTKA) költségvetési forrásait illetően – a költségvetési lehetőségek függvényében – arra törekszik, hogy 2008-tól azokat évente, az előző évi előirányzat legalább 10%-ával bővítse, legalább ekkora összeggel növelve egyidejűleg a fejezet főösszegét. Hosszú távon is biztosítani kell az OTKA függetlenségét. Az OTKA forrásainak növelése és függetlensége IV.A 6. A Kormány a rendelkezésére álló K+F+I pályázati forrásokból – közöttük a Kutatási és Technológiai Innovációs Alap forrásaiból – támogatja a vállalkozások versenyképességét és jövedelemtermelő képességét segítő, különösen a Stratégia II.1.1 szakaszában részletezett területeken folytatott célzott alapkutatásokat, amelyekről valószínűsíthető, hogy a felismert vagy várható, jelenlegi vagy jövőbeli problémák megoldására alapul szolgálnak. Célzott alapkutatások támogatása IV.A.7. A Kormány a tudományos tevékenység teljes keresztmetszetében, a diszciplináris sajátosságok figyelembevételével – a nyilvánosság kontrollja mellett – felülvizsgálja az intézmény- és feladatfinanszírozás gyakorlatát. A Kormány az érintettekkel folytatott szakmai konzultációk és hatásvizsgálatok alapján – tudományterületenként differenciálva – meghatározza az intézmény-, illetve feladat-finanszírozás tartalmát, növelve utóbbi arányát. A felhasznált költségvetési eszközök hatékonyságának növelése érdekében – szükség szerint – módosítja azt, és kiküszöböli a kutatásidegen költségvetési megoldásokat. Az intézmény- és feladatfinanszírozás hatékonyságának felülvizsgálata IV.A.8. A Kormány a költségvetési kutatóhelyek működési elveit közelíti egymáshoz, tudományos teljesítményük nyilvánossá tett kritériumait, ezzel együtt esélyeiket a feladatfinanszírozásra szánt költségvetési forrásokhoz való hozzáférésben – a szakterületi sajátosságok figyelembevételével – kiegyenlíti. Nyilvános, egységes teljesítménykritériumok IV.A.9. A Kormány a kutatási feladatokat alaptevékenységként végző közfinanszírozású kutatóhelyek esetében – feladatszerkezetük elemzésével – az eredményesség, elszámoltathatóság és átláthatóság követelményeinek érvényesítése érdekében átalakítja finanszírozásuk rendszerét. Cél, hogy a diszciplína-, illetve intézményorientáltságú finanszírozást a projektekre, a kutatómunka hálózatos szerveződésére ösztönző finanszírozási rendszer váltsa fel. Az intézményfinanszírozás reformja 2007/43. szám IV.A.10. A Kormány – meglévő nemzeti és EU forrásaira alapozott, összehangolt – programokkal ösztönzi a vállalatok K+F+I együttműködését a költségvetési és a közhasznú kutatóhelyekkel. Együttműködés a vállalatokkal IV.A.11. A Kormány – elsősorban a Kutatási és Technológiai Innovációs Alap forrásaiból – rásegítő intézkedésekkel (pl. konzorcium-építés, előfinanszírozás) ösztönzi az EU K+F+I pályázati lehetőségeinek igénybevételét, elsősorban a K+F Keretprogram, valamint a Versenyképességi és Innovációs Keretprogram (CIP) területén. Rásegítő intézkedések IV. B. Középtávú kormányzati feladatok a kutatás-fejlesztést és innovációt ösztönző jogi környezet kialakításában11 IV.B.1. A Kormány egyszerűsíti a vállalkozásalapítás és a tőkebefektetések szabályrendszerét és támogatja a vállalkozásösztönzés egyablakos szolgáltatásainak kibővítését innovációs szolgáltatásokkal. Vállalkozások alapítása IV.B.2. Tőkebefektetést ösztönző és segítő jogszabályi környezetet alakítunk ki. Olyan rásegítő mechanizmusokat vezetünk be állami pénzügyi kötelezettségvállalással, amelyek a magántőke számára vonzó projektek piacát jelentősen bővítik. Támogatjuk kutatáshasznosítási garanciaintézmény létrehozását a kis- és középvállalkozások részére. A tőkebefektetés ösztönzése IV.B.3. A hasznosító (spin-off) vállalkozás alapítása előtt álló akadályokat felszámoljuk a felsőoktatásban és a költségvetési kutatóintézetekben dolgozók számára. Továbbfejlesztjük a fiatal, innovatív vállalkozások számára nyújtható támogatások és kedvezmények rendszerét. Hasznosító vállalkozások IV.B.4. Az EU-ban tapasztalható új tendenciákkal összhangban a magyar és EU közbeszerzési és versenyszabályok olyan módosítására törekszünk, ami lehetővé teszi a hazai innováció támogatását. Ennek keretében cél, hogy az állam mint hosszú távú, tudatos vásárló legyen jelen az innovatív termékek és szolgáltatások piacán. Az állam mint tudatos vásárló IV.B.5. Továbbfejlesztjük a szellemi vagyonértékelés és a szellemi vagyonnal való gazdálkodás szabályainak rendszerét. Szellemi vagyonértékelés IV.B.6. Ösztönözzük a közfinanszírozású kutatóhelyek érdekeltségének erősítését a szellemi tulajdon hasznosításában. A jogszabályi környezet átalakításával el kell érni, hogy a kutatóhelyek saját szellemi-tulajdon kezelési stratégiát alakítsanak ki. Szellemi tulajdon kezelés IV.B.7. A Kormány a kis- és középvállalkozások körében ösztönzi az iparjogvédelmi tudatosságot, a gazdasági, üzleti és hasznosítási készségeket és ismereteket. Segítjük a szellemi tulajdonhoz kapcsolódó szolgáltatások fejlesztését. Támogatjuk a hazai és külföldi Kkv iparjogvédelmi intézkedések 11 Annak érdekében, hogy hatásukat kellőképpen kifejtsék, arra törekedve, hogy a lehető legtöbb jogszabályi módosítás már az időszak első évében megvalósuljon. A részleteket az intézkedési terv tartalmazza. 2007/43. szám iparjogvédelmi oltalom megszerzését, fenntartását, illetve megújítását, amelyek elősegítik az új, eredeti termékek piaci bevezetését, az innováció eredményeinek piaci hasznosíthatóságát. IV.B.8. Támogatjuk a hazai kis- és középvállalkozások számára fontos külföldi technológiáknak a szellemi tulajdon védelmével összhangban álló átvételét és adaptálását. Technológia-import V. prioritás: A globális piacon versenyképes hazai vállalkozások, termékek és szolgáltatások V.1. A vállalatok K+F+I tevékenységébe való befektetéseket, a kereslet élénkítését ösztönző programokat indítunk, amelyek magukban foglalják a magvető tőke intézmény kialakítását, valamint az innováció- és ügyfélbarát hiteltermékek kamat és hitelgarancia feltételeinek megteremtését. Ösztönözzük a magántőke érdekeltségének megteremtését, a kockázat megosztását, a részvételi feltételek javítását a K+F befektetésekben (kockázati tőke, üzleti angyalok, fejlesztő tőke). K+F vállalati befektetéseket támogató tőkepiaci eszközök fejlesztése V.2. A vállalati K+F+I tevékenység ösztönzésére – az elérhető források függvényében – továbbfejlesztjük a vállalati K+F munkahelyek, kutatóegységek létesítését támogató programokat. Segítjük a kutatóhelyek és a vállalatok közötti kutatói munkaerő-áramlást. K+F munkahelyek létesítése a vállalatoknál V.3. A Magyarországon megvalósuló, K+F tartalmú külföldi befektetéseket ösztönző programokat indítunk. Ösztönözzük a betelepült vállalkozásoknak a magyar vállalatokkal és kutatóhelyekkel kialakított kapcsolatait. A külföldi vállalatok befektetéseinek egyedi kedvezményeit kutatás-fejlesztési és technológiai innovációs befektetéshez és tevékenységhez kötjük, az EU állami támogatási szabályainak betartásával. Ösztönözzük a külföldi vállalatok és a hazai kis- és középvállalati szektor közötti tartós partnerségen alapuló (pl. beszállítói hálózatok keretében folytatott) technológiai együttműködést. Külföldiek K+F tartalmú befektetéseinek ösztönzése V.4. Pályázatot indítunk a magyar részvétel erősítésére a stratégiai szintű EU és nemzetközi K+F+I együttműködési programokban. Ösztönözzük a nemzetközi kutatói és vállalati együttműködést és az ebből származó kutatási eredmények hazai hasznosítását. Kétoldalú és többoldalú nemzetközi innovációs alapokat hozunk létre. Nemzetközi kutatási és technológiai kooperáció V.5. Elősegítjük a magyar vállalkozások külföldi jelenlétét, nemzetközi terjeszkedését a tudásalapú ágazatokban. Ösztönözzük az eredeti hazai termékek és szolgáltatások nemzetközi piacra jutását, valamint a régiónkban meghatározó piaci súlyú, magyar érdekeltségű multinacionális cég(ek) kifejlődését. A magyar vállalkozások külföldi jelenléte V.6. A rendelkezésre álló pénzügyi források koncentrálásával vállalati kutatás-fejlesztést és innovációt támogató és ösztönző programokat indítunk, különös tekintettel a regionális szempontokra. Továbbfejlesztjük a beszállítói tevékenységeket végző Kkv.-k kutatásfejlesztését ösztönző programokat, az érdekelt vállalatok bevonásával. Vállalkozói K+F+I klaszterek létrehozását ösztönző programokat Vállalati K+F+I tevékenység támogatása 2007/43. szám indítunk. Továbbfejlesztjük a Kkv.-k innovációs tevékenységét segítő programjainkat. Támogatjuk a Kkv.-ket K+F+I szolgáltatások igénybevételében. V.7. Erősítjük a kutatási eredmények társadalmi-gazdasági hasznosítását célzó, a kutatói és a vállalati szféra együttműködésére épülő kutatási tevékenységet. Továbbfejlesztjük a nemzetgazdaságilag jelentős, koncentrált erőforrás igényű, alkalmazás-orientált K+F programjainkat. Megvalósításra érdemes innovatív megoldásokat és találmányokat támogató programokat indítunk, a teljes innovációs láncra kiterjesztve. Támogatjuk a K+F szféra (egyetemek, kutatóintézetek) és a vállalatok közötti együttműködést. A hazai hasznosítás szempontjából fontos TéT együttműködési területeken támogatjuk az új nemzetközi K+F nagyprojekteket és erősítjük a nemzetközi technológiai képviseleteket. Hasznosításorientált, együttműködésen alapuló kutatási tevékenység támogatása V.8. Az ipar versenyképességének előmozdításában megkülönböztetett szerepet tulajdonít a Kormány azoknak az irányítási, szervezeti struktúráknak, amelyek révén a technológiai transzfer hatékonyabbá tehető. Az ipari, üzleti, tudományos és technológiai parkok, a logisztikai központok, a technológiai központok fontos eszközök ahhoz, hogy a kis és közepes vállalkozások letelepedjenek, beszállítói pozícióba kerüljenek, és –a fejlett technológiákkal, valamint üzleti megoldásokkal való lépéstartás érdekében – hozzájussanak az ehhez szükséges tanácsadáshoz, laboratóriumi és egyéb szolgáltatásokhoz. Fontos, hogy e struktúrák továbbfejlesztéséről a Kormány – mindenkori anyagi lehetőségeinek függvényében – sokoldalúan gondoskodjon. A technológiai transzfer infrastrukturális feltételei V.9. Erősítjük a K+F+I tevékenységeket a szolgáltatások területén. Segítjük azon innovatív szolgáltatások technikai/technológiai színvonalának emelését, amelyek jelentősen hozzájárulnak a nemzeti jövedelem képzéséhez és a foglalkoztatáshoz. Támogatjuk a szellemi tulajdon hasznosításán alapuló új vállalkozások indítását segítő szolgáltatásokat és a tőkepiaci finanszírozásra felkészítő tanácsadást. Előnyben részesítjük azokat a konstrukciókat, intézményes megoldásokat, amelyek a projektek szakmai és piaci szűrését, az iparjogvédelmi tanácsadást, a vállalkozásalapítást, a tőkéhez jutást és az inkubációt komplex módon, rendszerszerűen segítik. A pályázatok, a tőkeprogramok és a komplex szolgáltatások együttesen képesek hatékonyan segíteni az innovációk megvalósulását. Innovatív szolgáltatások, inkubáció és tőke FÜGGELÉK: HELYZETELEMZÉS Magyarországon nemzeti szinten a K+F tevékenységekre 2005-ben 207, 8 milliárd Ft-ot költöttek, ami a GDP 0,95%-át teszi ki (1. ábra). Ez az EU átlag (1,9%) fele. A magyar GDP-arányos állami K+F ráfordítás megközelíti az EU átlagát (0,54%, ill. 0,69%), de az üzleti szféra ráfordításai még lényegesen elmaradnak attól (0,37%, Aránytalan a hazai K+F finanszírozás szerkezete, alacsony a vállalatok részesedése 2007/43. szám ill. 1,07%). A trend viszont kedvező: a teljes K+F ráfordításon belül a vállalkozások részaránya 2002-ben 29,7%, 2003-ban 30,7%, 2004-ben 37,1%, 2005-ben 39,4% volt). A vállalati és az állami K+F ráfordítások aránya Magyarországon így is csak 0,71:1, az EU átlag fordított: 1,6:1. Az EU összehasonlító adatai szerint Magyarország összesített innovációs mutatója (SII) 2005-ben 0,31, az EU átlagának 72%-a volt. Ezzel Magyarország az EU 25 tagországa között a 15. helyen állt. Ez az összesített mutató öt indikátor-csoport12, összesen 26 indikátor eredményeit összegzi. A 15. hely megfelel hazánk jelenlegi relatív fejlettségi szintjének, de középtávon figyelembe kell venni, hogy a K+F+I területét a legtöbb EU országban kiemelt prioritásként kezelik, tehát a relatív pozíció megtartása is jelentős erőfeszítést feltételez. Magyarország komplex innovációs mutatója az EU átlag 72%-a K+F tevékenységgel a KSH adatai szerint Magyarországon 2005-ben 749 vállalat foglalkozott. Nagy a koncentráció: 17 nagyvállalat adja a vállalati K+F ráfordítások mintegy felét, de ez a 17 nagyvállalat árbevételének mindössze 1,3%-a, tehát nemzetközi mércével ezek sem tekinthetők nagy kutatás-intenzitású vállalatnak. A hazai vállalati K+F ráfordítások 75-80%-a a külföldi többségi tulajdonú vállalkozásoktól származik, amelyek közül 2006-ban 38 működtetett Magyarországon kutatási-fejlesztési egységet. Kevés a vállalati K+F ráfordítás A K+F emberi erőforrásai szűkösek: az 1000 foglalkoztatottra jutó kutatók száma Magyarországon 3,9 fő, míg az EU-15 átlaga 6,1 fő – miközben hazánkban a foglalkoztatottaknak a teljes lakossághoz viszonyított száma is alacsonyabb az európai átlagnál. Kevés a kutató

Source: https://magyarkozlony.hu/hivatalos-lapok/edcb63ce27823c6b18ac97d2ff90d7ee9ab64d5e/dokumentumok/2b47faed56236df92ff1744da42f3bdfa9aaf84b/letoltes